ఆంధ్రప్రదేశ్ జిల్లాల పునర్వ్యవస్థీకరణ - 2025

ఆంధ్రప్రదేశ్ జిల్లాల పునర్వ్యవస్థీకరణ - 2025లో అంతకు ముందు ఉన్న 26 జిల్లాలలో 17 జిల్లాలనందు పలుమార్పులు చోటుచేసుకున్నాయి. ఈ పునర్వ్యవస్థీకరణలో రెండు జిల్లాలు, 5 రెవెన్యూ డివిజన్లు కొత్తగా ఏర్పడ్డాయి. మండలాలు, రెవెన్యూ డివిజన్లు ఒక జిల్లా నుండి మరొక జిల్లాకు, అదే జిల్లాలో మండలాలు వేరొక జిల్లా నుండి మరొక రెవెన్యూ డివిజనుకు అలా 7 జిల్లాలలో తరలింపు జరిగాయి. పశ్చిమ గోదావరి జిల్లాలో పెనుగొండ గ్రామం పేరును వాసవి పెనుగొండగా  మార్చారు.  

## కొత్త జిల్లాలు ఏర్పాటు
ఆంధ్రప్రదేశ్ జిల్లాల పునర్వ్యవస్థీకరణ - 2022 తరువాత రాష్ట్రంలో 26 జిల్లాలు ఉన్నాయి. ఆంధ్రప్రదేశ్ జిల్లాల పునర్వ్యవస్థీకరణ - 2025 లో కొత్తగా పోలవరం, మార్కాపురం ప్రధానకేంద్రాలుగా పోలవరం జిల్లా, మార్కాపురం జిల్లా అనే రెండు జిల్లాలు 2025 డిసెంబరు 30 నుండి ఉనికిలోకి వచ్చాయి.దానితో రాష్ట్రంలో జిల్లాల సంఖ్య 28కు చేరుకుంది. 

### పోలవరం జిల్లా ఏర్పాటు
ఈ పునర్వ్యస్థీకరణలో అల్లూరి సీతారామరాజు జిల్లా నుండి రంపచోడవరం రెవెన్యూ డివిజనుతో 8 మండలాలను, చింతూరు రెవెన్యూ డివిజనుతో 4 మండలాలను విభజించగా మొత్తం 12 మండలాలతో పోలవరం జిల్లా 2025 డిసెంబరు 30  నుండి ఉనికిలోకి వచ్చింది.  

### మార్కాపురం జిల్లా ఏర్పాటు
ప్రకాశం జిల్లాలోని మార్కాపురం రెవెన్యూ డివిజనుతో సహా 13 మండలాలను, కనిగిరి రెవెన్యూ డివిజనుతో సహా 8 మండలాలను విభజించగా మార్కాపురం జిల్లా 21 మండలాలతో మార్కాపురం జిల్లా  2025 డిసెంబరు 30  నుండి ఉనికిలోకి వచ్చింది.  కనిగిరి రెవెన్యూ డివిజనులో 8 మండలాలు ఉండగా వాటిని 6 మండలాలుకు కుదించి, రెండు మండలాలు ఇదే జిల్లాలోని మార్కాపురం రెవెన్యూ డివిజనుకు తరలింపు చేసారు. దానితో మార్కాపురం రెవెన్యూ డివిజనులో మండలాల సంఖ్య 13 నుండి 15 కు చేరింది.  

## కొత్త రెవెన్యూ డివిజన్లు ఏర్పాటు
ఈ పునర్వ్యస్థీకరణలో అడ్డరోడ్డు జంక్షన్, అద్దంకి,  పీలేరు, బనగానపల్లె, మడకశిర రెవెన్యూ డివిజను అనే 5 కొత్త రెవెన్యూ డివిజన్లు ఏర్పడ్డాయి. 

### అడ్డరోడ్డు జంక్షన్ రెవెన్యూ డివిజను
అడ్డరోడ్డు రెవెన్యూ డివిజను, అనకాపల్లి జిల్లాలో  కొత్తగా ఏర్పడింది. దీనితో జిల్లాలో రెవెన్యూ డివిజన్లు సంఖ్య 3 కు చేరుకుంది. జిల్లాలో గతంలో ఉన్న అనకాపల్లి రెవెన్యూ డివిజను నుండి ఎలమంచిలి, రాంబిల్లి, అచ్యుతాపురం మండలాలు (3), నర్శీపట్నం రెవెన్యూ డివిజను నుండి నక్కపల్లి, పాయకరావుపేట, కోటఉరట్ల, యస్. రాయవరం మండలాలు (4) మొత్తం 7 మండలాలు విభజించి, ఈ రెవెన్యూ డివిజను పరిధిలోకి చేర్చారు. ఇది అడ్డరోడ్డు కేంద్రంగా 2025 డిసెంబరు 30 నుండి ఉనికిలోకి వచ్చింది. రెవెన్యూ డివిజను కార్యాలయం యస్.రాయవరం మండలంలోని తిమ్మాపురం గ్రామ పంచాయితీ కార్యాలయంలో 2025 డిసెంబరు 31 న ప్రారంభించారు.

### పీలేరు రెవెన్యూ డివిజను
పీలేరు రెవెన్యూ డివిజను, అన్నమయ్య జిల్లాలో కొత్తగా ఏర్పడింది. దీనితో అన్నమయ్య జిల్లాలో రెవెన్యూ డివిజన్లు సంఖ్య 3కు చేరుకుంది. చిత్తూరు జిల్లాలోని పలమనేరు రెవెన్యూ డివిజను నుండి, సదుం, సోమల మండలాలు (2), అన్నమయ్య జిల్లాలోని రాయచోటి రెవెన్యూ డివిజను నుండి  పీలేరు, గుర్రంకొండ, కలకడ, కంభంవారిపల్లె మండలాలు (4), అలాగే మదనపల్లి రెవెన్యూ డివిజను నుండి కలికిరి, వాల్మీకిపురం మండలాలు (2)  మొత్తం 8 మండలాలు విభజించి, ఈ రెవెన్యూ డివిజను పరిధిలోకి చేర్చారు. ఇది పీలేరు ప్రధాన కేంద్రంగా 2025 డిసెంబరు 30 నుండి ఉనికిలోకి వచ్చింది.    

### అద్దంకి రెవెన్యూ డివిజను
అద్దంకి రెవెన్యూ డివిజను ప్రకాశం జిల్లాలో కొత్తగా ఏర్పడింది. దీనితో ప్రకాశం జిల్లాలో రెవెన్యూ డివిజన్లు సంఖ్య 3కు చేరుకుంది. 2022లో ఏర్పడిన బాపట్ల జిల్లాలోని చీరాల రెవెన్యూ డివిజను నుండి, కొరిశపాడు, జానికవరం పంగులూరు, అద్దంకి, బల్లికురువ, సంతమాగులూరు, మండలాలు (5), ప్రకాశం జిల్లాలోని ఒంగోలు రెవెన్యూ డివిజను నుండి ముండ్లమూరు, తాళ్లూరు మండలాలు (2) కనిగిరి రెవెన్యూ డివిజను నుండి దర్శి, దొనకొండ, కురిచేడు మండలాలు (3) మొత్తం 10 మండలాలు విభజించి, ఈ రెవెన్యూ డివిజను పరిధిలోకి చేర్చారు. ఇది అద్దంకి ప్రధాన కేంద్రంగా 2025 డిసెంబరు 30 నుండి ఉనికిలోకి వచ్చింది.

### బనగానపల్లె రెవెన్యూ డివిజను
బనగానపల్లె రెవెన్యూ డివిజను నంద్యాల జిల్లాలో కొత్తగా ఏర్పడింది. దీనితో నంద్యాల జిల్లాలో రెవెన్యూ డివిజన్లు సంఖ్య 4కు చేరుకుంది. నంద్యాల జిల్లాలోని నంద్యాల రెవెన్యూ డివిజను నుండి సంజామల, కొలిమిగుండ్ల మండలాలు (2), డోన్ రెవెన్యూ డివిజను నుండి బనగానపల్లె, ఔకు, కోవెలకుంట్ల మండలాలు (3) మొత్తం 5 మండలాలు విభజించి, ఈ రెవెన్యూ డివిజను పరిధిలోకి చేర్చారు. ఈ రెవెన్యూ డివిజను డోన్ ప్రధాన కేంద్రంగా 2025 డిసెంబరు 30 నుండి ఉనికిలోకి వచ్చింది.

### మడకశిర రెవెన్యూ డివిజను
మడకశిర రెవెన్యూ డివిజను, శ్రీ సత్యసాయి జిల్లాలో కొత్తగా ఏర్పడింది. దీనితో సత్యసాయి జిల్లాలో రెవెన్యూ డివిజన్లు సంఖ్య 5కు చేరుకుంది. సత్యసాయి జిల్లాలోని పెనుకొండ రెవెన్యూ డివిజను నుండి మడకశిర, గుడిబండ, రొల్ల, అమరాపురం, ఆగలి మండలాలు (5) విభజించి ఈ రెవెన్యూ డివిజను పరిధిలోకి చేర్చారు. ఈ రెవెన్యూ డివిజను మడకశిర ప్రధాన కేంద్రంగా 2025 డిసెంబరు 30 నుండి ఉనికిలోకి వచ్చింది.

## కొత్త మండలాలు ఏర్పాటు

## మండలాలు బదిలీ

## రెవెన్యూ డివిజన్లు బదిలీ

## గ్రామాలు పేరు మార్పులు

## 2025లో జిల్లా పరిధి మారిన మండలాలు

## మూలాలు